[การเดินทาง – สถานที่ตั้งของร้าน] ร้านอยู่ชั้น 4 Terminal 21 โซนด้านหลังติดกับบาร์บีคิวพลาซ่า ตรงข้ามกับร้านยำแซ่บ ถ้ามาทาง BTS ให้ลงสถานีอโศกแล้วเดินผ่านทางเชื่อมต่อเข้าตัวห้างได้เลย
[บรรยากาศภายในร้าน] เหมือนอยู่เมืองในหมอก 555 มีไอน้ำลอยอยู่ทั่วเวลาเดินผ่านโต๊ะ ต่าง ๆ สาขานี้จะมีจอมอนิเตอร์ให้สั่งอาหารได้ด้วยตัวเอง แต่ระบบยังใช้งานได้ยากอยู่นิดๆ ถ้าปรับปรุงให้ใช้งานได้ง่ายกว่านี้จะดีมาก
[การบริการ] มีพนักงานเยอะมาก คอยเดินเช็คความต้องการของลูกค้า คอยเติมน้ำ เก็บจาน ทำความสะอาดโต๊ะ ได้รวดเร็ว ชอบตอนมีเต้นโชว์มาก น่ารักดีค่ะ เป็นแผนการตลาดที่ดีมาก 
[คุณภาพของอาหาร – ความคุ้มค่า] ใช้ของมีคุณภาพดี สด สะอาด ไม่เคยมาทานแล้วเจอปัญหาเรื่องวัตถุดิบของร้านนี้เลย ราคาเหมาะสม
[เมนูแนะนำ] 
• เซตหมูคุโรบูตะรวมมิตร ราคา 469 บาท ช่วงนี้มีน้ำซุปชาบูกับสุกี้มาให้ลอง เราเลยพลาดไม่ได้ต้องมาลองซะหน่อย น้ำซุปรสชาติดี น้ำซุปสุกี้สีดำ ออกหวานนิด ๆ กำลังดี ส่วนน้ำซุปชาบูเป็นซุปใส รสชาติกลมกล่อม มาพร้อมกับน้ำจิ้มสไตล์ญี่ปุ่น น้ำจิ้มสไปซี่ปองซี อันนี้ไม่จัดเท่าไหร่ ต้องเติมพริก กระเทียมเพิ่มความจัดจ้าน น้ำจิ้มงาโกมะดาเระ หอมกลิ่นงา น้ำจิ้มเข้มข้น หอม มัน มาก